|  |
| --- |
| **Časť III.8 – Formulár doplňujúcich informácií na oznámenie plánu hodnotenia**  |

*Členské štáty musia použiť tento formulár na oznámenie plánu hodnotenia podľa článku 1 ods. 2 písm. a) nariadenia (EÚ) č. 651/2014 [[1]](#footnote-1)a v prípade notifikovanej schémy pomoci, na ktorú sa vzťahuje hodnotenie podľa príslušných usmernení Komisie.*

*Odkážte na pracovný dokument útvarov Komisie „Spoločná metodika hodnotenia štátnej pomoci“[[2]](#footnote-2), v ktorom sú uvedené informácie o vypracovaní plánu hodnotenia.*

|  |
| --- |
| 1. Identifikácia schémy pomoci, ktorá má byť hodnotená
 |

1. Názov schémy pomoci:

1. Týka sa plán hodnotenia:
2. [ ]  schémy, na ktorú sa vzťahuje hodnotenie podľa článku 1 ods. 2 písm. a) nariadenia (EÚ) č. 651/2014?
3. [ ]  schémy notifikovanej Komisii podľa článku 108 ods. 3 ZFEÚ?
4. Referenčné č. schémy (doplní Komisia):

1. Uveďte, ak sú podstatné, hodnotenia *ex ante* alebo posúdenia vplyvu schémy pomoci a hodnotenia *ex post* alebo štúdie vykonané v minulosti týkajúce sa predchádzajúcich schém pomoci alebo podobných schém. Prosíme vás, aby ste v prípade každej štúdie uviedli tieto informácie: a) uveďte stručný popis cieľov, metód, výsledkov a záverov a b) špecifických problémov štúdie, s ktorými sa tieto hodnotenia a štúdie mohli stretnúť z metodického hľadiska, napríklad dostupnosť údajov, ktoré sú relevantné pre posúdenie tohto plánu hodnotenia. V prípade potreby uveďte príslušné oblasti alebo témy, na ktoré sa predchádzajúce plány hodnotenia nevzťahovali a ktoré by mali byť predmetom súčasného hodnotenia. Uveďte súhrny týchto hodnotení a štúdií v prílohe a ak sú k dispozícii internetové odkazy na predmetné dokumenty.

|  |
| --- |
| 1. Ciele schémy pomoci, ktorá má byť hodnotená[[3]](#footnote-3)
 |

* 1. Opíšte schému pomoci s uvedením potrieb a problémov, ktoré sa majú touto schémou riešiť, a určených kategórií príjemcov, napríklad veľkosť, odvetvia, umiestnenie, orientačný počet.

* 1. Uveďte ciele schémy a očakávaný vplyv na úrovni určených príjemcov, a tiež pokiaľ ide o cieľ spoločného záujmu.

* 1. Uveďte prípadné negatívne účinky na príjemcov pomoci alebo na širšie hospodárstvo, ktoré by mohli byť priamo alebo nepriamo spojené so schémou pomoci[[4]](#footnote-4).

* 1. Uveďte a) ročný rozpočet plánovaný v rámci schémy, b) trvanie schémy[[5]](#footnote-5), c) nástroj alebo nástroje pomoci a oprávnené náklady.

* 1. Uveďte súhrn kritérií oprávnenosti a metód výberu príjemcov pomoci. Opíšte najmä nasledovné: a) metódy výberu príjemcov (ako sú napríklad pravidlá bodovania); b) orientačný rozpočet dostupný pre každú skupinu príjemcov; c) pravdepodobnosť vyčerpania rozpočtu pre určité skupiny príjemcov, d) prípadné pravidlá bodovania, v prípade, že sa v schéme používajú; e) prahové hodnoty intenzity pomoci a f) kritériá, ktoré bude zohľadňovať orgán poskytujúci pomoc pri posudzovaní žiadostí.

* 1. Uveďte konkrétne obmedzenia alebo riziká, ktoré by mohli ovplyvniť vykonávanie schémy, jej očakávané vplyvy a dosiahnutie jej cieľov.

|  |
| --- |
| 1. Hodnotiace otázky
 |

* 1. Uveďte konkrétne otázky, ktorými by sa malo hodnotenie zaoberať, tým, že poskytne kvantitatívne dôkazy o vplyve pomoci. Prosíme vás, aby ste rozlišovali medzi a) otázkami, ktoré sa týkajú priameho dosahu pomoci na príjemcu; b) otázkami súvisiacimi s nepriamymi dosahmi a c) otázkami súvisiacimi s primeranosťou a vhodnosťou pomoci. Vysvetlite, ako hodnotiace otázky súvisia s cieľmi schémy.

|  |
| --- |
| 1. Ukazovatele výsledkov
 |

* 1. Prosíme vás, aby ste v nasledujúcej tabuľke opísali ukazovatele, ktoré budú stanovené na meranie výsledkov schémy, ďalej relevantné kontrolné premenné vrátane zdrojov údajov, a spôsob, akým každý ukazovateľ výsledkov zodpovedá hodnotiacim otázkam. Uveďte prosím predovšetkým a) príslušnú hodnotiacu otázku; b) ukazovateľ; c) zdroj údajov; d) frekvenciu zberu údajov (napríklad ročnú, mesačnú atď.); e) úroveň zberu údajov (napr. či sa údaje zbierajú na úrovni podnikov, organizácie, regiónu atď.); f) skupinu, ktorá je zahrnutá do zdroja údajov (napr. príjemcovia pomoci, podniky, ktoré nie sú príjemcovia pomoci, všetky podniky atď.).

|  |  |  |  |  |  |
| --- | --- | --- | --- | --- | --- |
| **Hodnotiace otázky** | **Ukazovateľ** | **Zdroj** | **Frekvencia** | **Úroveň** | **Skupina** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Vysvetlite, prečo sú zvolené ukazovatele najviac relevantné na meranie očakávaného vplyvu schémy.

|  |
| --- |
| 1. Plánované metódy hodnotenia
 |

* 1. Prosíme vás, aby ste vo vzťahu k hodnotiacim otázkam opísali metódy, ktoré by mali byť pri hodnotení použité na určenie kauzálneho dosahu pomoci na príjemcu a na posúdenie ostatných nepriamych dosahov. Vysvetlite najmä dôvody výberu týchto metód a zamietnutie iných metód (napr. dôvody súvisiace s podobou schémy) [[6]](#footnote-6).

* 1. Prosíme vás, aby ste podrobne opísali identifikačnú stratégiu na vyhodnotenie kauzálneho dosahu pomoci a predpoklady, z ktorých táto stratégia vychádza. Podrobne opíšte zloženie a význam kontrolnej skupiny.

* 1. Vysvetlite, ako sa plánovanými metódami rieši prípadná zaujatosť pri výbere. Možno s dostatočnou istotou vyhlásiť, že pozorované rozdiely vo výsledkoch príjemcov pomoci sú dôsledkom pomoci?

* 1. V prípade potreby vysvetlite, ako sa majú plánovanými metódami riešiť špecifické problémy spojené so zložitými schémami, napríklad schémy vykonávané odlišným spôsobom na regionálnej úrovni, schémy, v ktorých sa používa niekoľko nástrojov pomoci.

|  |
| --- |
| 1. Zhromažďovanie údajov
 |

* 1. Uveďte informácie o mechanizmoch a zdrojoch pre zhromažďovanie a spracovanie údajov o príjemcoch pomoci a o predpokladaných kontrafaktuálnych skupinách[[7]](#footnote-7). Poskytnite opis všetkých príslušných informácií, ktoré sa týkajú fázy výberu: zhromaždené údaje o žiadateľoch o pomoc, údaje poskytnuté žiadateľovi a výsledky výberu. Vysvetlite aj všetky prípadné problémy v súvislosti s dostupnosťou údajov.

* 1. Uveďte informácie o frekvencii zberu údajov podstatných pre hodnotenie. Sú k dispozícii zistenia na dostatočne podrobnej úrovni, t. j. na úrovni jednotlivých podnikov?

* 1. Uveďte, či by prístup k údajom potrebným na vykonanie hodnotenia mohol byť obmedzený zákonmi a predpismi upravujúcimi dôvernosť údajov a ako sa budú tieto problémy riešiť. Uveďte prípadné ďalšie problémy týkajúce sa zhromažďovanie údajov a ako budú vyriešené.

* 1. Uveďte, či sa plánujú prieskumy príjemcov pomoci alebo iných podnikov a či sa uvažuje o použití doplnkových zdrojov informácií.

|  |
| --- |
| 1. Navrhovaný harmonogram hodnotenia
 |

* 1. Uveďte navrhovaný harmonogram hodnotenia vrátane míľnikov pre zber údajov, priebežné správy a zapojenie zainteresovaných strán. V prípade potreby poskytnite prílohu s podrobným rozpisom navrhovaného harmonogramu.

* 1. Uveďte dátum, dokedy bude Komisii predložená záverečná hodnotiaca správa.

* 1. Uveďte faktory, ktoré by mohli mať vplyv na predpokladaný časový rámec.

|  |
| --- |
| 1. Orgán vykonávajúci hodnotenie
 |

* 1. Uveďte konkrétne informácie o orgáne vykonávajúcom hodnotenie alebo, ak ešte nebol vybraný, o harmonograme, postupe a kritériách jeho výberu.

* 1. Poskytnite informácie o nezávislosti orgánu vykonávajúceho hodnotenie a o tom, ako bude vylúčený možný konflikt záujmov vo výberovom konaní.

* 1. Uveďte príslušné skúsenosti a zručnosti orgánu vykonávajúceho hodnotenie alebo ako budú tieto zručnosti zabezpečené vo výberovom konaní.

* 1. Uveďte, ktoré mechanizmy zavedie orgán poskytujúci pomoc na riadenie a monitorovanie priebehu hodnotenia.

* 1. Uveďte informácie, aj keď len o orientačné, o potrebných ľudských a finančných zdrojoch, ktoré budú k dispozícii na vykonanie hodnotenia.

|  |
| --- |
| 1. Zverejnenie hodnotenia
 |

* 1. Uveďte informácie o spôsobe, akým bude hodnotenie zverejnené, t. j. prostredníctvom zverejnenia plánu hodnotenia a konečnú hodnotiacu správu na webovej stránke.

* 1. Uveďte, ako bude zabezpečené zapojenie zainteresovaných strán. Uveďte, či sa v súvislosti s hodnotením predpokladá organizovanie verejných konzultácií alebo podujatí.

* 1. Uveďte, ako orgán poskytujúci pomoc a ďalšie orgány zamýšľajú použiť výsledky hodnotenia, napríklad na návrh následných schém alebo na podobné schémy.

* 1. Uveďte, či a za akých podmienok budú údaje zozbierané na účely hodnotenia alebo použité na hodnotenie sprístupnené na ďalšie štúdie a analýzy.

* 1. Uveďte, či plán hodnotenia obsahuje dôverné informácie, ktoré by Komisia nemala sprístupniť.

|  |
| --- |
| 1. Ďalšie informácie
 |

* 1. Tu uveďte akékoľvek ďalšie informácie, ktoré považujete za dôležité na posúdenie plánu hodnotenia.

* 1. Uveďte zoznam všetkých dokumentov pripojených k oznámeniu a predložte ich písomné kópie alebo uveďte priame internetové odkazy na príslušné dokumenty.

 “

1. Nariadenie Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 Zmluvy (Ú. v. EÚ L 187, 26.6.2014, s. 1). [↑](#footnote-ref-1)
2. SWD(2014) 179 final, 28.5.2014. [↑](#footnote-ref-2)
3. Cieľom tohto oddielu je nielen poskytnúť všeobecný opis cieľov a pravidiel oprávnenosti schém, ale aj posúdiť, ako možno použiť pravidlá oprávnenosti a vylučovania schém na stanovenie účinku pomoci. V niektorých prípadoch nemusia byť vopred známe presné pravidlá oprávnenosti. V týchto prípadoch by sa mali uviesť najlepšie dostupné očakávania. [↑](#footnote-ref-3)
4. Príkladmi negatívnych účinkov sú regionálna a odvetvová zaujatosť alebo vytlačenie súkromných investícií vyvolané schémou pomoci. [↑](#footnote-ref-4)
5. Schémy pomoci vymedzené v článku 1 ods. 2 písm. a) nariadenia (EÚ) č. 651/2014 sa vylučujú z rozsahu pôsobnosti tohto nariadenia po šiestich mesiacoch od nadobudnutia ich účinnosti. Po posúdení plánu hodnotenia môže Komisia rozhodnúť o predĺžení doby použiteľnosti nariadenia na tieto schémy. Členské štáty sa vyzývajú, aby presne uvádzali plánované trvanie schémy. [↑](#footnote-ref-5)
6. Pozri SWD(2014)179 final of 28.5.2014. [↑](#footnote-ref-6)
7. Je potrebné upozorniť, že pri hodnotení sa môže vyžadovať získavanie historických údajov a tiež údajov, ktoré budú postupne k dispozícii počas zavádzania schémy pomoci. Uveďte zdroje pre obidva typy informácií. Ak je to možné, obidva typy údajov by sa mali získať z rovnakého zdroja s cieľom zaručiť konzistenciu v priebehu času. [↑](#footnote-ref-7)